Sacrosancte ecclesie Beati Vincentii preciosi martiris, que est constructa infra muros Matisconum. Ego Johannes episcopus et Landrada mater mea capellam Beati Maximii quam antecessores nostri per precariam injuste tenuerunt reddimus, et si quid juris in ea habemus, supradicte ecclesie omnino concedimus; est autem sita in pago Lugdunensi, in Previsco villa, eo pacto ut canonici Sancti Vincentii teneant et possideant nullo contradicente. S. Johannis episcopi qui fieri fecit. S. Landrade. S. Umberti. S. Aalberti. S. Ardradi.